Rolands Šmits

Rolands Šmits (dzimis  Valmierā) ir latviešu basketbolists, spēlē spēka un vieglā uzbrucēja pozīcijā. 2025. gadā pārstāv Turcijas klubu Stambulas "Anadolu Efes". Iepriekš vairākas sezonas spēlējis Spānijas ACB līgas komandā FC Barcelona Bàsquet, ar kuru 2021. gadā kļuva par ACB līgas čempionu, kā arī Lietuvas klubā Kauņas "Žalgiris", ar kuru kļuva par 2023. gada Lietuvas Basketbola līgas čempionu, un Spānijas klubā Fuenlabrada. Latvijas basketbola izlases spēlētājs. R. Šmits ir aizvadījis visvairāk spēļu un guvis visvairāk punktu Eirolīgā starp Latvijas basketbolistiem.

 Karjera 
Trenēties basketbolā sācis dzimtajā Valmierā, kuras komandā spēlēja Latvijas Jaunatnes basketbola līgā. 2011. gadā pārcēlās no Latvijas uz Spāniju, nonākot Fuenlabrada sistēmā. Spēlējis ar šo komandu saistītos zemāku līgu klubos, bet jau 2012.—2013. gada sezonā arī debitējis pamatkomandas sastāvā ACB līgā.

2016.—2017. gada sezonā R. Šmits tika atzīts par Eirokausa sezonas labāko jauno spēlētāju jeb "uzlēcošo zvaigzni"2016-17 7DAYS EuroCup Rising Star Trophy winner: Rolands Smits, Montakit Fuenlabrada  eurocupbasketball.com (divas sezonas iepriekš šādu pat balvu saņēma cits latviešu basketbolists Kristaps Porziņģis). Šajā Eirokausu sezonā viņš guva 9,4 punktus vidēji spēlē, metot ar 55% precizitāti no spēles.

Pēc 2017. gada Eiropas čempionāta R. Šmits noslēdza piecu gadu līgumu ar vienu no spēcīgākajām ACB līgas un Eiropas komandām FC Barcelona Bàsquet, kas gan paredzēja, ka līguma pirmo sezonu spēlētājs tiks izīrēts savai iepriekšējai komandai Fuenlabrada.Izlases basketbolists Šmits paraksta piecu gadu līgumu ar Barselonas «Lassa» LSM Kopš 2018. gada vasaras spēlē FC Barcelona Bàsquet, tās sastāvā 2019. gada februārī kļuva par pirmo latviešu spēlētāju, kurš ieguvis Karaļa kausu. 2020. gada oktobrī uzvarētā Eirolīgas spēlē pret Valencia R. Šmits bija rezultatīvākais komandā, guva 15 punktus, raidot grozā visus metienus, un savāca 7 atlēkušās bumbas, kas bija spēlētāja rekordi Eirolīgas līmenī. Šajā rudenī viņš pārspējaa iepriekšējo rekordu starp Latvijas basketbolistiem pēc Spānijas ACB līgā aizvadīto spēļu skaita (176), kas piederēja Jānim Blūmam.

2021. gadā kļuva par pirmo latvieti, kas kļuvis par ACB līgas čempionu.

2022. gada jūlijā R. Šmits parakstīja divu gadu līgumu ar Eirolīgas komandu no Lietuvas Kauņas "Žalgiris".Kauno „Žalgirį“ papildys Barselonoje užsigrūdinęs latvis BC Žalgiris 2023. gada februārī kopā ar komandu izcīnījis Lietuvas kausu, bet sezonas noslēgumā kļuva par 2023. gada Lietuvas Basketbola līgas čempionu. Sezonas noslēgumā klubs un spēlētājs vienojās par sadarbības turpināšanu trīs gadu garumā, līdz 2026. gadam. 2023. gada 20. oktobra uzvarā pret Vitorijas "Baskonia" (99:82) R. Šmits guva 21 punktu, kas kļuva par viņa rezultativitātes rekordu Eirolīgā (efektivitāte šajā spēlē +27).

2024. gada jūnijā Kauņas "Žalgiris" ar R. Šmitu sastāvā nekļuva par Lietuvas čempoionu, bet drīz pēc tam tika paziņots, ka spēlētājs pārcelsies uz vienu no turīgākajiem Eirolīgas klubiem Stambulas "Anadolu Efes" no Turcijas, kas izpircis viņa līgumu. Tiek uzskatīts, ka šis līgums varētu būt ienesīgākais, pie kāda jebkad ticis kāds Eiropā spēlējošs Latvijas basketbolists. 2024. gada oktobrī R. Šmits aizvadīja savu 181. spēli Eirolīgā, kļūstot pat rekordistu starp Latvijas basketbolistiem (180 spēles ir aizvadījis Jānis Strēlnieks). Sezonas gaitā par "Anadolu Efes" galveno treneri kļuva Latvijas izlases vadītājs Luka Banki. Komanda aizvadīja sekmīgu sezonu, iekļūstot Eirolīgas izslēgšanas spēlēs, bet R. Šmits tās noslēgumā kļuva par visu laiku visvairāk punktus guvušo Latvijas basketbolistu Eirolīgā, apsteidzot J. Strēlnieku.

 Latvijas izlase 
Spēlējis vairāku vecumu Latvijas jaunatnes izlasēs, pārstāvējis valstsvienību 2011. gada Eiropas U-16 čempionātā, 2012. gada un 2013. gada Eiropas U-18 čempionātā Latvijā, kurā komanda trenera Nikolaja Mazura vadībā izcīnīja 4. vietu, kā arī 2014. un 2015. gada Eiropas U-20 čempionātā.

Latvijas basketbola izlases sastāvā debitēja 2014. gadā, taču pirmajā oficiālajā turnīrā piedalījās vairākus gadus vēlāk, debitējot 2017. gada Eiropas čempionātā, kurā izlase izcīnīja augstāko pēc neatkarības atjaunošanas — 5. vietu. R. Šmits bija viens no svarīgākajiem spēlētājiem Latvijas izlasē tai pirmajā un veiksmīgajā 2023. gada FIBA Pasaules kausā, kuru komanda noslēdza ar 5. vietu.

 Atsauces 

 Ārējās saites 

Kategorija:1995. gadā dzimušie
Kategorija:Valmierā dzimušie
Kategorija:Latvijas basketbolisti
Kategorija:Spēka uzbrucēji
Kategorija:Vieglie uzbrucēji